Հայաստանյան բուհերի իրավաբանական ֆակուլտետները մեծ կարևորություն են տալիս միջազգային իրավունքի ուսուցմանը, բայց ոչ եվրոպական: «Դատելով Հայաստանի Հանրապետության արտաքին քաղաքականությունից` Հայաստանի առջև ծառացած խնդիրներից պետք է մեծ կարևորություն տալ առհասարակ Եվրոպային, եվրոպական իրավունքին»,- ասաց Պետական կառավարման ակադեմիայի իրավագիտության մագիստրոս Արտակ Թորոսյանը: Երևանի պետական համալսարանի իրավաբանական ֆակուլտետի մագիստրոս, փաստաբան Հայկուհի Սուքիասյանը համամիտ է՝ եվրոպական իրավունքը բուհերում պետք է խորացված ուսումնասիրել. «Հայաստանի Հանրապետությունում եվրոպական իրավունքը գտնվում է զարգացման և կայացման փուլում»: